Fil-laqgħat tal-Kunsill tal-Ministri tal-Ġustizzja, l-Intern u l-Immigrazzjoni ġewwa l-Unjoni Ewropea sibtni nsir naf persuni ta' intelliġenza ġejjin mill-irkejjen kollha tas-27 Stat Membru. Kienu diversi li magħhom bnejt rapport personali li għenni nifhem dak li kien għaddej u li ngħaddi aktar malajr kelmtejn fuq dak li kont nara jien. Alfredo Perez Rubalcaba (xellug) illum huwa l-Kap tal-Oppożizzjoni fi Spanja Wieħed minn dawn kien Alfredo Perez Rubalcaba, li għamel żmien twil Ministru tal-Intern ta' Spanja. Mertu tal-Ambaxxatriċi li kellna, Maria Isabel Vicandi, kont mort Madrid niltaqa' miegħu. Kellna laqgħa fl-aħħar tal-jum iffissata għal ftit iktar minn tletin minuta. Bdejt bi żvantaġġ ta' perċezzjoni li, fortunatament, ħallietni nibdilha f'waħda li spiċċat wara sagħtejn intensivi. Minn dak il-mument kelli ħabib u allejat. Mhux darba jew tnejn kellimtu permezz tat-telefon. Qatt ma ninsa dik li għamiltlu jumejn qabel il-Milied tal-2009, qabel ma bdiet il-Presidenza Spanjola. Stmat fil-pubbliku bħala persuna mill-iktar retta u onesta, okkupa l-kariga b'suċċess. Ammirajtu li ssagrifika kollox sabiex imexxi l-partit soċjalista flok il-Prim Ministru Josè Luis Rodriguez Zapatero. Il-fjask ta' dik it-tmexxija daħal għalih hu biex jipprova jnaqqas mill-ħsara li kienu qed jaraw ġejja. Nhar il-Ħadd 20 ta' Novembru saru l-elezzjonijiet ġenerali. Is-soċjalisti tilfu u magħhom spiċċali ħabib ieħor fil-Kunsill. Tgħallimt ħafna mingħandu u nħoss li bnejt paġna ġdida fir-rapporti bejn Malta u Spanja.
Tibdil fi Spanja